
LIETUVOS RESPUBLIKOS SEIMO
AUDITO KOMITETAS
Gedimino pr. 53,  01109 Vilnius   Tel. (8 5) 239 6950    Faksas (8 5) 239 6312    El. p. auditokt@lrs.Lt
____________________________________________________________________________________________________________________

DĖL IŠLAIDŲ AUDITO, TEISINĖMS IR FINANSINĖMS PASLAUGOMS, KONSULTACIJOMS, STUDIJOMS, MOKSLINIAMS TYRIMAMS
Seimo Audito komitetas, vadovaudamasis Seimo statuto 591 straipsnio 7 dalimi, nagrinėdamas, ar asignavimų valdytojai efektyviai ir racionaliai naudoja valstybės biudžeto asignavimus ir valstybės turtą, taip pat nagrinėdamas vidaus ir išorės audito klausimus, kreipėsi į ministerijas prašydamas pateikti detalią informaciją apie ministerijos ir jos reguliavimo sričiai priskirtų įmonių, įstaigų, bendrovių, kuriose savininko teises ir pareigas įgyvendina ministerijos bei institucijos prie ministerijų, išlaidas: audito, teisinėms ir finansinėms paslaugoms, konsultacijoms, studijoms, moksliniams tyrimams 2009 metais ir planuojamas išlaidas 2010 metais (apimant visus lėšų šaltinius), nurodant perkančiąją instituciją, įmonę, įstaigą, pirkimo tikslą, pirkimo objektą, pirkimo sutarties kainą, pirkimo sutarties sudarymo datą bei paslaugos teikėjo pavadinimą. 

Pažymėtina, kad Seimo Audito komitetas susidūrė su sunkumais, vykdydamas parlamentinę kontrolę ir rinkdamas šią informaciją, kadangi kai kurios ministerijos (Krašto apsaugos ministerija, Ūkio ministerija, Teisingumo ministerija, Finansų ministerija, Švietimo ir mokslo ministerija) labai vėlavo pateikti informaciją ir tik po pakartotinių raginimų ją pateikė Seimo Audito komitetui. Vienintelė Užsienio reikalų ministerija net ir po pakartotinių raginimų prašomos informacijos tiesiogiai Seimo Audito komitetui nepateikė, pranešdama raštu, kad šią informaciją pateiks Ministro Pirmininko tarnyba.
Atkreiptinas dėmesys, kad Seimo Audito komitetas vykdydamas parlamentinę kontrolę surinkti tokio pobūdžio informaciją nusprendė vadovaudamasis Seimo Statuto 56 straipsniu ir nesikreipė į Ministro Pirmininko tarnybą dėl minėtos informacijos surinkimo, apibendrinimo bei pateikimo Seimo Audito komitetui. Tačiau daugelis ministerijų būtent dėl šios priežasties labai vėlavo Seimo Audito komitetui pateikti prašomą informaciją, kadangi šią informaciją pateikė Ministro Pirmininko tarnybai, o Seimo Audito komitetui pateikė tik pakartotinai paprašius. Pažymėtina, kad Ministro Pirmininko kanclerio pavedimas ministerijoms pateikti Audito komiteto prašomą informaciją Ministro Pirmininko tarnybai, o ne tiesiogiai Seimo Audito komitetui, nebuvo derinamas su Seimo Audito komitetu, o Ministro Pirmininko tarnyba neinformavo Seimo Audito komiteto, kad surinks ir pateiks minėtą informaciją Seimo Audito komitetui, todėl informacijos surinkimas ir apibendrinimas užsitęsė. Minėtą informaciją Ministro Pirmininko tarnyba Seimo Audito komitetui pateikė tik 2010 m. balandžio 2 d.

Audito komiteto surinkta informacija apie 2008 m., 2009 m. ir planuojamas 2010 m. išlaidas audito, teisinėms ir finansinėms paslaugoms, konsultacijoms, studijoms, moksliniams tyrimams apima 14 ministerijų ir 242 ministerijų reguliavimo sričiai priskirtų įmonių, įstaigų, bendrovių, kuriose savininko teises ir pareigas įgyvendina ministerijos bei institucijos prie ministerijų (toliau reguliavimo srities subjektai).
Atkreiptinas dėmesys į tai, kad išlaidų grupės (audito, teisinėms ir finansinėms paslaugoms, konsultacijoms, studijoms, moksliniams tyrimams), pagal kurias buvo paprašyta pateikti informaciją, yra glaudžiai susijusios, o dažnu atveju institucijų informacija buvo pateikta, tiesiog nurodant atskirus pirkimus, kurie gali būti priskiriami tiek prie vienos, tiek prie kitos išlaidų grupės, todėl gali būti neatitikimų išlaidas priskiriant konkrečiai grupei. 
Kai kurios ministerijos pateikė ne visus prašytus duomenis:
1) Aplinkos ministerija nepateikė Aplinkos projektų valdymo agentūros duomenų už 2008-2010 m.

2) Švietimo ir mokslo ministerija nepateikė reguliavimo srities subjektų duomenų už 2008 m.

3) Užsienio reikalų ministerija pateikė tik savo duomenis, tačiau nepateikė jos reguliavimo srities subjektų duomenų.

4) Sveikatos apsaugos ministerija nepateikė savo duomenų už 2008 m.

Surinkta informacija pateikiama pridedamose lentelėse bei diagramose, kuriose duomenys pavaizduoti įvairiais pjūviais: pagal metus, pagal ministerijas, pagal išlaidų dydį ir panašiai. Surinkta informacija preliminariai parodo, kiek išleista bei planuojama išleisti tokio pobūdžio paslaugoms įsigyti valstybiniame sektoriuje, kokios šių paslaugų pirkimų kitimo tendencijos per trejus metus. Apibendrinus Audito komitetui pateiktą informaciją apie ministerijų ir joms pavaldžių įstaigų, bei jų reguliavimo sričiai priskirtų įmonių, įstaigų, bendrovių, kuriose savininko teises ir pareigas įgyvendina ministerija, bei institucijas prie ministerijų išlaidas, bendra suma sudaro:

 2008 metais - apie 56 mln. Lt
 2009 metais - apie 60 mln. Lt
 2010 metais - apie 76 mln. Lt(planuojama)

17297,7 tūkst.Lt

Socialinės 

apsaugos ir darbo

3259,097 tūkst. Lt

Kultūros  771,7 

tūkst. Lt

Krašto apsaugos 

629,1 tūkst.Lt

Finansų 5521,17 

tūkst.Lt

2008 metais

 apie 56 mln. Lt

Aplinkos 8251,416 

tūkst. Lt

Žemės ūkio 

8500,384 tūkst.Lt

Vidaus reikalų 

2193,1 tūkst.Lt

Užsienio 

reikalų1059,691 

tūkst. Lt

Ūkio 6113,72 

tūkst.Lt

Teisingumo 

1570,244 tūkst.Lt

Švietimo 

488,5 tūkst.Lt

Sveikatos 250,6 

tūkst.Lt

8757,64 tūkst.Lt

Energetikos 

6237,466 tūkst.Lt

Aplinkos 

1602,643 

tūkst.Lt

Žemės ūkio 

10002,111 tūkst.Lt

Kultūros 757,3 

tūkst.Lt

Socialinės 

apsaugos 

1606,873 tūkst. Lt



Krašto apsaugos 

311,1 tūkst. Lt

Ūkio 2515,33 tūkst. Lt

Teisingumo 934,1 tūkst.Lt

Švietimo

3239,355 tūkst.Lt

Sveikatos 

1744,355 tūkst.Lt

Susisiekimo 

21172,8 tūkst.Lt

2009 metais 

 apie 60 mln. Lt 

Vidaus reikalų 

1159,64 tūkst.Lt

Užsienio 248,927 

tūkst. Lt


[image: image4.emf] 2010 metais 

apie 76 mln. Lt 

Energetikos 

1468,2 tūkst.Lt

Aplinkos 

1221,076

tūkst.Lt

Sveikatos 

apsaugos 

1590,332 tūkst.Lt

Švietimo ir mokslo 

2637,89 tūkst.Lt

Teisingumo 886,9 

tūkst.Lt

Socialinės apsaugos ir 

darbo1746,268 tūkst. Lt

Krašto apsaugos 

323,7 tūkst.Lt

Kultūros 1041,5 tūkst. Lt

Žemės ūkio 

12321,72 tūkst. Lt

Finansų 

18127,77 tūkst. Lt

Susisiekimo 

21432,3 tūkst. Lt

Ūkio 7392,06 

tūkst.Lt

Užsienio reikalų 

790,9 tūkst. Lt

Vidaus reikalų 

4844,07 tūkst. Lt


Pastebėtina, kad nuo 2008 m. šios išlaidos bendrai per visus subjektus nuosekliai didėja. Pagal institucijų pateiktą informaciją audito, teisinėms ir finansinėms paslaugoms, konsultacijoms, studijoms, moksliniams tyrimams per trejus metus didžiausios išlaidos planuojamos 2010 metams.
Per 2008 m., 2009 m. ir 2010 m. (planą) išlaidų audito, teisinėms ir finansinėms paslaugoms, konsultacijoms, studijoms, moksliniams tyrimams suma sudaro apie 192 mln. Lt (14 ministerijų ir 242 reguliavimo srities objektai):

	
	2008 m. 
	2009 m. 
	2010 m. planuojamos
	Viso:

	14 ministerijų
	~20 mln. Lt
	~21 mln. Lt
	~34 mln. Lt
	~75 mln. Lt

	242 reguliavimo srities subjektai
	~36 mln. Lt
	~39 mln. Lt
	~42mln. Lt
	~117 mln. Lt

	Viso:
	~56 mln. Lt
	~60 mln. Lt
	~76 mln. Lt
	~192 mln. Lt


Pagal ministerijų pateiktus duomenis, minėtoms paslaugoms daugiausiai išleido bei planuoja išleisti:

	2008 metais


	2009 metais


	2010 metais (planuojamos)

	Susisiekimo  ~ 17,3 mln. Lt
ministerija – 0,354 mln. Lt
reguliavimo sritis – 16,94 mln. Lt
	Susisiekimo  ~ 21,2 mln. Lt
ministerija – 0,397 mln. Lt
reguliavimo sritis – 20,776 mln. Lt
	Susisiekimo  ~ 21,4 mln. Lt
ministerija – 0,225 mln. Lt
reguliavimo sritis – 21,207 mln. Lt

	Žemės ūkio ~ 8,5 mln. Lt
ministerija – 6,279 mln. Lt
reguliavimo sritis – 2.221 mln. Lt 
	Žemės ūkio ~ 10 mln. Lt
ministerija – 7,073 mln. Lt
reguliavimo sritis – 2,929 mln. Lt
	Finansų ~ 18,1 mln. Lt
ministerija – 11,358 mln. Lt
reguliavimo sritis – 6,770 mln. Lt

	Aplinkos ~ 8,2 mln. Lt
ministerija – 0,176 mln. Lt
reguliavimo sritis – 8,076 mln. Lt
	Finansų ~ 8,8 mln. Lt
ministerija – 8,409 mln. Lt
reguliavimo sritis – 0,348 mln. Lt
	Žemės ūkio ~ 12,3 mln. Lt
ministerija – 10,589 mln. Lt
reguliavimo sritis – 1,733 mln. Lt

	Ūkio ~ 6,1 mln. Lt
ministerija – 4,089 mln. Lt
reguliavimo sritis – 2,025 mln. Lt
	Energetikos ~ 6,2 mln. Lt
ministerija – 1,978 mln. Lt
reguliavimo sritis – 4,289 mln. Lt
	Ūkio ~ 7,4 mln. Lt
ministerija – 2,307 mln. Lt
reguliavimo sritis – 5,085 mln. Lt

	Finansų ~ 5,5 mln. Lt
ministerija – 4,987 mln. Lt
reguliavimo sritis – 0,535 mln. Lt
	Švietimo ~ 3,2 mln. Lt
ministerija – 0,283 mln. Lt
reguliavimo sritis -2,956 mln. Lt
	Vidaus reikalų ~ 4,8 mln. Lt
ministerija – 3,835 mln. Lt
reguliavimo sritis – 1,008 mln. Lt


Pagal Susisiekimo ministerijos pateiktą informaciją 2008 metais išleista apie 17,3 mln. Lt iš kurių ministerijos išlaidos sudarė apie 0,350 mln. Lt, o 25 reguliavimo srities subjektų išlaidos - apie 17 mln. Lt. Didelę dalį reguliavimo srities subjektų išlaidų sudarė Lietuvos automobilių kelių direkcijos prie Susisiekimo ministerijos išlaidos ~ 9 mln. Lt ir AB Lietuvos geležinkeliai ~ 5 mln. Lt. Pastebėtina, kad Lietuvos automobilių kelių direkcija tiek 2008 m., tiek 2009 m. daugiausiai paslaugų pirko iš VĮ Transporto ir kelių tyrimo instituto, už paslaugas sumokant apie 7,7 mln. Lt kasmet.
2009 metais Susisiekimo ministerijos reguliavimo srityje išleista apie 20,8 mln. Lt, iš kurių ministerijos išlaidos sudarė apie 0,4 mln. Lt, reguliavimo srities subjektų – virš 20 mln. Lt. Daugiausiai šių paslaugų pirko Lietuvos automobilių kelių direkcija ~ 8,4 mln. Lt, AB Lietuvos geležinkeliai ~ 5,6 mln. Lt, VĮ Tarptautinis Vilniaus oro uostas ~ 1,8 mln. Lt ir VĮ Klaipėdos valstybinio jūrų uosto direkcija ~ 1,7 mln. Lt
2010 metais Susisiekimo ministerijos reguliavimo srityje planuojama išleisti apie 21,4 mln. Lt, kaip ir ankstesniais metais didžiąją išlaidų dalį numatyta skirti Lietuvos automobilių kelių direkcijos ~ 8 mln. Lt, AB Lietuvos geležinkeliai ~ 5,6 mln. Lt, VĮ Klaipėdos valstybinio jūrų uosto direkcijos ~ 3,7 mln. Lt ir VĮ Tarptautinis Vilniaus oro uostas ~ 1,7 mln. Lt perkamoms audito, teisinėms ir finansinėms paslaugoms, konsultacijoms, studijoms, tyrimams. 
Žemės ūkio ministerija ir jos reguliavimo srities subjektai 2008 metais išleido ~ 8,5 mln. Lt. Didžiąją išlaidų dalį sudarė ministerijos pirktos paslaugos už beveik 6,3 mln. Lt, 30 reguliavimo srities subjektų išlaidos sudarė ~ 2,2 mln. Lt. Kaip nurodė Žemės ūkio ministerija  - apie 4 mln. Lt ministerijos lėšų buvo skirta pieno tyrimų paslaugų pirkimui iš VĮ „Pieno tyrimai“.
2009 metais išleista ~ 10 mln. Lt, iš kurių ministerijos išlaidos sudarė apie 7 mln. Lt, reguliavimo srities subjektų beveik 3 mln. Lt. Daugiausiai kaip ir ankstesniais metais apie 5 mln. Lt ministerija išleido pieno tyrimų paslaugų pirkimui iš VĮ „Pieno tyrimai“. 
2010 metais planuojama išleisti apie 12,3 mln. Lt, iš jų apie 10,5 mln. Lt planuoja išleisti ministerija, reguliavimo srities subjektai - apie 1,7 mln. Lt. Iš ministerijos planuojamų išlaidų didžiąją dalį numatoma skirti įvairiems tyrimams  - apie 9,2 mln. Lt.
Aplinkos ministerija ir jos reguliavimo srities subjektai 2008 metais išleido ~ 8,2 mln. Lt, iš jų ministerija išleido ~ 0,176 mln. Lt, reguliavimo srities subjektai ~ 8 mln. Lt. Iš 21 reguliavimo srities subjekto didžiausią sumą išleido Aplinkos apsaugos agentūra, kuri už 7,8 mln. Lt pirko mokslinius tyrimus bei studijas, pvz. Upių baseinų valdymo planų ir priemonių programų parengimas kainavo apie 3 mln. Lt. 
2009 metais ministerija ir jos reguliavimo srities subjektai išleido ~ 1,6 mln. Lt, 2010 metais planuojama išleisti ~ 1,2 mln. Lt audito, teisinėms ir finansinėms paslaugoms, konsultacijoms, studijoms, tyrimams.

Ūkio ministerija ir jos reguliavimo srities subjektai 2008 metais išleido ~ 6,1 mln. Lt, iš jų ministerija išleido ~ 4 mln. Lt, 17 reguliavimo srities subjektų ~ 2 mln. Lt. Ministerija iš 4 mln. Lt išleido apie 3,8 mln. Lt įvairiems tyrimams. 
2009 metais ministerijoje ir jos reguliavimo srityje išleista  ~ 2,5 mln. Lt, iš jų ministerija ~ 0,525 mln. Lt, o reguliavimo srities subjektai ~ 2 mln. Lt
2010 metais planuojama išleisti apie 7,4 mln. Lt, iš šios sumos ~ 2,3 mln. Lt planuoja išleisti ministerija, reguliavimo srities subjektai ~ 5 mln. Lt. Iš reguliavimo srities subjektų pažymėtina VšĮ „Investuok Lietuvoje“, kuri 2010 m. planuoja pirkti įmonių konkurencingumo didinimo paslaugas už 3 mln. Lt. 
Finansų ministerija ir jos reguliavimo srities subjektai 2008 metais išleido ~ 5,5 mln. Lt, iš jų ministerija išleido apie 5 mln. Lt, 5 reguliavimo srities subjektai - apie 0,5 mln. Lt. Didžioji ministerijos šių išlaidų dalis teko konsuLtacijoms ir studijoms, pvz., už 1,5 mln. Lt buvo pirktos konsultavimo paslaugos padėti Finansų ministerijai vykdyti Žmogiškųjų išteklių plėtros veiksmų programos, Sanglaudos skatinimo veiksmų programos bei Techninės paramos veiksmų programos vadovaujančios institucijos funkcijas. 
2009 metais ministerijoje ir jos reguliavimo srityje išleista  ~ 8,8 mln. Lt, iš jų ministerija išleido ~ 8,4 mln. Lt, reguliavimo srities subjektai pirko paslaugų už ~ 0,348 mln. Lt. Ministerija pirko kredito reitingo nustatymo paslaugas už beveik 4 mln. Lt, taip pat  konsultavimo paslaugas padėti Finansų ministerijai vykdyti Žmogiškųjų išteklių plėtros veiksmų programos, Sanglaudos skatinimo veiksmų programos bei Techninės paramos veiksmų programos vadovaujančios institucijos funkcijas už ~ 1,3 mln. Lt ir kt.
2010 metais planuojama išleisti apie 18 mln. Lt, iš ministerijos suplanuotų  ~ 11 mln. planuojama pirkti kredito reitingo nustatymo paslaugas už ~ 4,3 mln. Lt bei kitas konsultacijas už beveik 5 mln. Lt. Ministerijos reguliavimo srities subjektai numatę šioms išlaidoms skirti ~ 7 mln. Lt, pvz. Valstybinė mokesčių inspekcija numato pirkti minėtų paslaugų už ~3,7 mln. Lt bei Lietuvos Respublikos muitinė už ~ 2,7 mln. Lt.
Švietimo ir mokslo ministerija 2008 metais audito, teisinėms ir finansinėms paslaugoms, konsultacijoms, studijoms, moksliniams tyrimams išleido apie 0,5 mln. Lt. Pažymėtina, kad informacijos apie reguliavimo srities subjektų išlaidas šioms paslaugoms ministerija nepateikė. 
2009 metais ministerija ir jos reguliavimo srities subjektai išleido  ~3,2 mln. Lt, iš jų ministerija išleido 0,284 mln. Lt, o 44 reguliavimo srities subjektai apie 3 mln. Lt. Iš 44 reguliavimo srities subjektų didelę dalį sudarė Mokslo ir studijų stebėsenos ir analizės centro išlaidos - apie 2 mln. Lt.
2010 metais ministerijoje ir jos reguliavimo srityje planuojama išleisti apie 2,6 mln. Lt iš kurių ministerijos išlaidų dalis sudarys apie 0,1 mln. Lt, o reguliavimo srities subjektų apie 2,5 mln. Lt, kaip ir praėjusiais metais didelė suplanuotų išlaidų dalis tenka Mokslo ir studijų stebėsenos ir analizės centrui.
Vidaus reikalų ministerija ir jos reguliavimo srities subjektai 2008 metais išleido apie 2 mln. Lt, iš kurių ministerijos išlaidos sudarė apie 0,5 mln. Lt, 18 reguliavimo srities subjektų – apie 1,6 mln. Lt.
2009 metais ministerijoje ir jos reguliavimo srityje išleista  ~ 1,1 mln. Lt. Ministerija išleido apie 0,3 mln. Lt, reguliavimo srities subjektai apie 0,8 mln. Lt.
2010 metais ministerijoje ir jos reguliavimo srityje suplanuota apie 4,8 mln. Lt išlaidų, iš kurių beveik 4 mln. Lt sudaro ministerijos išlaidos. Ministerija numato beveik 3 mln. Lt skirti struktūrinės paramos lėšomis finansuojamam viešojo administravimo sistemos stebėsenos sukūrimo ir įdiegimo projektui, kurio rezultatai bus skirti visiems šalies viešojo administravimo subjektams, o beveik visa likusi suma numatyta paslaugų pirkimams, kurie susiję su Vidaus reikalų ministerijos administruojamomis ES paramos programomis ir Vidaus reikalų ministerijos įgyvendinamais projektais, finansuojamais struktūrinės paramos lėšomis. 
Energetikos ministerijoje ir jos reguliavimo srityje 2009 metais išleista ~ 6,2 mln. Lt, iš jų apie 2 mln. Lt išleido ministerija, kuri apie 1,5 mln. Lt skyrė suskystintųjų gamtinių dujų importo terminalo įrengimo Lietuvoje galimybių studijai. Reguliavimo srities subjektai (5) bendrai išleido apie 4,2 mln. Lt, didžiąją šios sumos dalį  - apie 4 mln. Lt išleido VĮ Ignalinos atominė elektrinė, kuri už 2,2 mln. Lt pirko Stabatiškės dvarvietės teritorijos archeologinius tyrimus.
2010 metais planuojama išleisti apie 1,5 mln. Lt, iš kurių apie 1 mln. Lt planuoja išleisti ministerija ir apie 0,5 mln. Lt reguliavimo srities subjektai.
